AaB kommer på en svær opgave i Europa League-gruppespillet. De danske mestre kom i gruppe med ukrainske Dynamo Kiev, rumænske Steaua Bukarest og portugisiske Rio Ave. Der venter således AaB-spillerne et par svære udebaneture til Østeuropa, og ingen af de tre hold var formentlig i gruppen over nordjydernes ønskemodstandere. AaB er placeret i gruppe J. Den første kamp i gruppespillet spilles 18. september. Her skal AaB til Rumænien og spille mod Steaua Bukarest. Herefter venter hjemmekampe mod Dynamo Kiev og Rio Ave, før turen går til Ukraine 6. november. Steaua Bukarest kommer til Aalborg 27. november, og 11. december afslutter de danske mestre gruppespillet på udebane mod Rio Ave. Vinderen af Europa League får en billet til næste års Champions League.
AaB fik en svær lodtrækning til gruppespillet i Europa League.